Ådalen Retræte

Stabsdage for Århus Valgmenighed
2026-08-17 09:00 - 2026-08-19 13:00 (Europe/Copenhagen) | Ådalen Retræte, Gl. Viborgvej 400, 8920 Randers NV
Internt arrangement

De Åndelige Øvelser i tre dele
2026-08-21 17:00 - 2026-09-01 10:00, 2027-01-21 17:00 - 2027-02-01 10:00 | Ådalen Retræte, Gl. Viborgvej 400, 8920 Randers NV
Denne retræte er for de, som ønsker at gennemføre De Åndelige Øvelser, men som ikke er i stand til at afse en måned sammenhængende. En fordel ved denne form er, at det lader sig gøre at gennemføre øvelserne i tre afsnit og gøre erfaringer med øvelserne i hverdagen i den mellemliggende periode. Du bestemmer selv intervallet mellem 10 dages perioderne. Ådalen udbyder muligheden 2 gange om året.
3 x 10 dage
De Åndelige Øvelser over 3×10 dage hjælper dig til at fokusere på det, der er virkelig væsentligt i dit liv. De hjælper dig med at udvikle et levende fællesskab med Kristus og fungerer som en indføring i bøn. De fører ofte til en afklaring og dybere forståelse omkring Guds vej og virke for dig personligt. 3×10 dages bøn og refleksion vil uundgåeligt hjælpe dig med at integrere liv og tro. Det vil sandsynligvis også medføre en form for indre helbredelse. Du kan meget vel – som så mange før dig – finde, at det bliver en af de mest skelsættende og positive erfaringer i dit liv. Som udgangspunkt vil dagene bestå af 4 – 5 bønsperioder. Disse perioder varer op til en time hver og tilbringes i stilhed sammen med Gud.
Denne retræte er bygget op omkring en række meditationer, der fortrinsvis tager udgangspunkt i bibeltekster. De enkelte afsnit i retræten kan varieres efter behov, og selv om meditationerne tilpasses den enkelte, er der en dynamik, der følger Ignatius’ Åndelige Øvelser. Øvelserne har vist deres værdi og været frugtbare for generationer af retrætedeltagere. Øvelserne er opbygget omkring Kristi liv. Man beder og mediterer over hans fødsel, liv, lidelse, død og opstandelse. Du opfordres til at lade Jesu liv, som du møder det i evangelierne, mødes med og udfordre dit eget liv. Der er meditationer omkring tilgivelse af synd og overvejelse omkring dit virke for Gud – både i fortiden og fremtiden.
Forudsætninger
De åndelige øvelser kan være psykisk udfordrende. Det kræver en vis psykisk og åndelig robusthed at få fuldt udbytte af øvelserne. Hvis du fornyligt har lidt større tab, er psykisk ude af balance eller har en depression, vil det sikkert være bedre at udskyde øvelserne til et andet tidspunkt i livet.
Retræte erfaring
Vi anbefaler, at ansøgerne har en erfaring i at bede med og meditere over bibelen, og at man har erfaring med individuel vejledte retræter i stilhed af mindst en uges varighed. Ved tilmelding vil du blive bedt om at udfylde et oplysningsskema inden tilmeldingen er gældende.
Retræteledere: Team af erfarne vejledere. Kontakt os evt. for nærmere oplysninger.

10 dages individuel vejledt retræte - mulighed for at vælge færre dage
2026-08-21 17:00 - 2026-09-01 10:00 | Ådalen Retræte, Gl. Viborgvej 400, 8920 Randers NV
En individuelt vejledt retræte er en mulighed for at tilbringe nogle dage i stilhed og fordybelse i følgeskab med en vejleder.
Stilheden begynder efter en kort introduktion den første aften og varer frem til afslutningen af retræten. Der tilbydes en daglig samtale med vejlederen, som lytter til dig og hjælper dig med at finde en god rytme for dagene. Retræten tilpasses dig og dine behov. I det omfang der passer dig, kan vejlederen hjælpe dig med materialer til bøn og meditation.
Der er mulighed for at deltage i husets tidebønner og daglige gudstjeneste. Du bliver opfordret til at lytte til din krop, til at hvile og nyde den smukke natur omkring Ådalen.
Stilheden, naturen, samtalerne og rammerne er en hjælp til at møde sig selv og Gud.
Det er muligt at vælge alle dage i perioden, eller færre antal dage. Prisen for enkelte dage er 950 kr. pr. dag.
Retræteledere: Team af erfarne vejledere.

”Klode, klima og Kristuskransen” - stilleretræte v. Elsebeth Dedieu
2026-09-04 17:00 - 2026-09-06 14:00 | Ådalen Retræte, Gl. Viborgvej 400, 8920 Randers NV
”Klode, klima og Kristuskransen”
En stilhedsretræte, hvor vi sætter fokus på skabelsen, skaberværket, og det ansvar mennesket har fået. Hvordan passer vi vores ansvar og tager vare på skaberværket; planter, dyr og mennesker, os selv og hinanden?
Martin Lönnebo, som skabte Kristuskransen, var også meget optaget klodens tilstand og klimaspørgsmål og “at se mennesket”.
Der vil være mulighed for en session med fokus på krop og bevægelse.
Det er en fordel at have sin egen Kristuskrans. Kan købes på Eksistensen, eller evt. på Ådalen.
Retræteleder: Elsebeth Dedieu

Retræte for kirke og kulturmedarbejdere
2026-09-13 17:00 - 2026-09-16 14:00 | Ådalen Retræte, Gl. Viborgvej 400, 8920 Randers NV
Retræteleder: Steen Andreassen

Pilgrimsretræte v. Christian Kjær Bjerre
2026-09-17 17:00 - 2026-09-20 12:00 | Ådalen Retræte, Gl. Viborgvej 400, 8920 Randers NV
Pilgrimspræst Christian Kjær Bjerre inviterer til fordybelsesdage, hvor ”Pilgrimsliv” er i fokus.

Hvad betyder ”Pilgrim” for dig og hvilke pilgrimstanker skal fylde i din hverdag?

Gennem stilhed, samtale og pilgrimsvandring fordyber vi os i, hvad det vil sige at være pilgrim i dag.
Prisen er 2950 kr. Den dækker kost og logi for dagene.

For mere information, kontakt Christian Kjær Bjerre.
Mail: chkb@km.dk
Tlf. 3030 8831

Livets forandringer - tre dages retræte i delvis stilhed
2026-09-21 17:00 - 2026-09-24 14:00 | Ådalen Retræte, Gl. Viborgvej 400, 8920 Randers NV
Livets forandringer – tre dages retræte i delvis stilhed
Til daglig kan vi leve roligt som en del af livets gang. Men der kan ske ændringer og begivenheder, som det kan være svært at indgå i. For livet sker os langt mere, end vi kan få det til at ske. Nogle forandringer følger livets gang som alderdom og pensionering, andre kan slå os ud af kurs som tunge tab og afmagt. For at kunne leve må vi forholde os til de forandringer, der overgår os, hvis vi skal bevare den taknemmelighed, der åbner os for livet.
Retræten inviterer til eftertanke over for livets vilkår i tillid til Gud, som har lovet at indgå i samspil med mennesker om livet – også i døden. Vi vil se på, hvordan vi kan få styrke og mod til at opleve det liv, der overgår os, som værdifuldt, givende og forventningsfuldt.
Retræten foregår i delvis stilhed over 3 dage med daglige oplæg og meditationer i Ådalens dagsrytme. Deltagerne får mulighed for individuelle samtaler med retrætelederen.
Retræteleder: Bent Arendt, sognepræst, forfatter og meditationsleder i folkekirken.

Ledersamling for Bøn i Bevægelse
2026-09-25 17:00 - 2026-09-27 16:00 | Ådalen Retræte, Gl. Viborgvej 400, 8920 Randers NV
Mere info fås hos Dorthe Davidsen Langås, dorthedav@hotmail.com

Retræte for ”begyndere”
2026-09-27 17:00 - 2026-09-29 14:00 | Ådalen Retræte, Gl. Viborgvej 400, 8920 Randers NV
Er retræte et nyt begreb for dig? Er du nysgerrig og synes, at det lyder spændende, men også lidt usikker på, hvad det er for noget og måske urolig for, om det er noget for dig med op til flere dage i (mere eller mindre) stilhed? Så er her en mulighed for at stifte bekendtskab med formen sammen med andre, der har det lige som dig.
Med afsæt i temaet ”Gudsbilleder” vil du på to dage blive introduceret for de elementer, retræter i almindelighed består af: fælles oplæg til fordybelse, sammenhængende tid i stilhed og mulighed for individuel vejledning. Der vil også være tid til erfaringsdeling med de øvrige deltagere. Alt dette sat ind i rammen af Ådalen Retrætes særkender med morgenmesse og aftenandagt, sund og dejlig mad og naturskønne omgivelser.
Retræteledere: Anita Engberg, sognepræst i Egeris kirke og Pia Pedersen, sognepræst i Vejlby kirke

De danske kanaanvenner
2026-10-02 12:00 - 2026-10-04 14:00 | Ådalen Retræte, Gl. Viborgvej 400, 8920 Randers NV
Arrangør: Erna og Poul Pilemann, De danske Kanaanvenner

Individuel vejledte retrætedage
2026-10-04 17:00 - 2026-10-09 10:00 | Ådalen Retræte, Gl. Viborgvej 400, 8920 Randers NV

Retræte v. Miriam Florez
2026-10-09 16:00 - 2026-10-12 14:00 | Ådalen Retræte, Gl. Viborgvej 400, 8920 Randers NV
Retræte v. Miriam Florez, stiftpræst for åndeligt søgende i Ribe Stift.
Tilmelding direkte til Miriam Florez

MFE@km.dk

Retreat for ledere
2026-10-25 17:00 - 2026-10-27 14:00
Formål
I denne weekend får du som leder et helt unikt rum til at reflektere over din ledelsespraksis, lade op i smukke enkle rammer og samle ny inspiration til lederjobbet og -ansvaret. Du rejser hjem med fornyet energi og klarsyn – på dig selv, dit lederskab og din organisation.
Som leder er din fornemmeste opgave at sætte retning og skabe bæredygtige rammer for din organisation og dine medarbejdere. Du skal være der – for andre mennesker. På denne weekend har vi lagt rammerne til rette for dig med to døgns fordybelse og optankning, så du kan stå endnu stærkere og afklaret i din ledergerning.
Filosoffen Ole Fogh Kirkeby siger: ”Menneske først, så leder”. Den sandhed danner rammen om vores retreat. At du kommer helt tilstede med dig selv, som det menneske du er og med de ressourcer, som du er blevet givet. Og i en ramme af stilhed kan tage nye skridt og måske genoverveje vaner og handlemåder som leder.
Hvad er en retreat
En retreat er et bevidst valg om at trække sig tilbage for at finde ro, retning og fornyet nærvær i en travl og kompleks hverdag. Som leder kan det være afgørende at skabe tid og rum til refleksion – væk fra drift, forventninger og beslutningspres – for at kunne vende tilbage med klarhed og forankring.
Vi henter inspiration fra den kristne tradition, hvor stilhed, bøn og meditation er veje til indsigt og fornyelse. Vi mødes i omgivelser, der giver ro til at lytte – både til dig selv, til andre og til Gud.
Verdens mest indflydelsesrige leder trak sig ofte tilbage for at finde nærvær og retning hos Gud. Vi følger den samme rytme og skaber et moderne ”ørkenrum” midt i frodige rammer. Her kan du mærke, hvad der virkelig driver dig, genfinde balancen mellem værdier og handling – og hente inspiration til et lederskab, der bygger på mod, integritet og visdom.
Målgruppe
Retreaten er tilrettelagt for ledere og chefer i private og offentlige virksomheder og organisationer. Vi taler ind i din ledelseskontekst, giver ny inspiration og guider ud fra den.
Den henvender sig til dig, der er nysgerrig på de ældgamle åndelige praksisser og vil lade dem inspirere dit professionelle virke – og til dig, der i en urolig tid vil være grundfæstet i dybe, holdbare værdier. Du behøver ingen spirituel erfaring; vi forklarer og guider undervejs.
Retreaten er en individuel tilbagetrækning. Du kan deltage med din ledergruppe, men I vil hver især være i jeres egen proces. Den sidste dag er der mulighed for at samle op på indsigter, I vil tage med tilbage i arbejdet.
Form
Vi begynder med fælles aftensmad og en introduktion til retreatens tema og til at være i stilhed sammen. Resten af weekenden vil foregå i en ramme af stilhed med en vekselvirkning mellem oplæg til refleksion, guidede meditationer og tidebønner og vigtigst af alt: god, uforstyrret egen tid til fordybelse.
Oplæg undervejs:

Den bevidste leder: vaner, der skaber retning, ro og resultater
At lede med mening – stå stærkt i det, du tror på
Når ledelse handler om at vaske fødder – og vise vej

Detailprogram udleveres ved ankomst, og du bestemmer selv, hvor meget, du deltager i.
Der er desuden mulighed for en times individuel vejledningssamtale med retreatens guider.
Vi lægger også vægt på, at krop og sjæl hænger sammen. Derfor bliver du forkælet med sund og velsmagende mad, som en naturlig del af et bæredygtigt liv. Der kræses for dig gennem weekenden med smagfulde og indbydende måltider, serveret som buffet.
Fortrolighed
Vi lægger stor vægt på fortrolighed. Dine refleksioner og oplevelser under retreaten bliver behandlet med respekt og bliver ikke delt uden samtykke. Retreaten er et trygt rum, hvor du kan være helt til stede – uden at skulle præstere eller forklare.
Guider på retreaten
Leder af retreaten: Metus Kristensen
Metus er en ambitiøs og visionær leder (ph.d.) med 20+ års erfaring i det danske erhvervsliv – senest som Senior Director i topledelsen af en stor og kompleks organisation. Hun arbejder med transformationsledelse, strategieksekvering, samt organisations- og lederudvikling og er kendt som en tydelig kulturbærer og værdiskaber.
Metus har i over 25 år deltaget i stilhedsretreats og har udviklet en personlig praksis for at finde ro, klarsyn og fornyet i stilheden og naturen. Hun er nærværende og engageret formidler, en opmærksom lytter og en smilende vært.
Åndelig vejleder: Jørgen Løvstad
Jørgen er præst og har gennem årene haft utallige samtaler med mennesker i alle livsfaser. Han stiller sig til rådighed for de mere eksistentielle spørgsmål og møder mennesker med nysgerrighed og respekt – altid med blik for, hvor den enkelte befinder sig i livet.
Før han blev præst, var Jørgen efterskoleforstander og programdirektør, og præstegerningen har siden givet ham solid ledelseserfaring. Tidligere i livet har Jørgen også arbejdet som havnearbejder og værtshuspianist – erfaringer, der har givet ham en jordnærhed og livsklogskab, som mærkes i mødet med ham.
Det praktiske
Dato
Søndag d. 25. oktober 2026 kl. 17.00 til tirsdag d. 27. oktober 2026 kl. 14.00
Sted
Ådalen Retreatcenter, Gl. Viborgvej 400, 8920 Randers NV
Stedet ligger smukt ned til Nørre Å vest for Randers og er præget af gæstfrihed, åbenhed og ro. Centeret er moderne og smagfuldt indrettet, og stilhed og meditation har en naturlig plads. Der er mange små kroge til fordybelse og et udbygget stisystem til gå- og løbeture lige udenfor. Der bliver også mulighed for at hugge brænde som en mere fysisk meditationsform.
Alle overnatter på moderne enkeltværelser med bad og tekøkken.
Pris
3850 kr. (heraf 500kr. i depositum)
Tilmelding og spørgsmål
Hvis du er interesseret i at vide mere, kan du sende Metus en sms på 51644091. Så aftaler vi et telefonmøde, hvor du kan få svar på dine spørgsmål.
Tilmelding foregår direkte på Ådalens hjemmeside (indsæt link)
Begrænset antal pladser
Der er 20 pladser, som fordeles efter først-til-mølle. Din plads er reserveret, når depositum er modtaget.
Vel mødt – vi glæder os!
Kærlig hilsen
Jørgen Løvstad og Metus Kristensen

Næring til at leve i tillid. Stille-retræte v. Gunni Bjørsted
2026-10-30 17:00 - 2026-11-01 14:00 | Ådalen Retræte, Gl. Viborgvej 400, 8920 Randers NV
Næring til at leve i tillid
Vi lever i en verden, der er spækket med mis-informationer og brudte løfter. Det aflejrer uvilkårligt skuffelser og mistillid i vores sind. Samtidig higer vores indre efter troværdige hvilesteder… noget, der er bæredygtigt for vores eksistens… et kærligt nærvær, der ikke er bluf. Dette kærlige nærvær, som ikke truer eller manipulerer, men giver sig selv åbent og spin-løst til os, vil vi fokusere på i denne stille-retræte, hvor der undervejs gives korte oplæg og bibel-meditationer til egen proces.
Vi fejrer morgenmesse og beder tidebønner sammen, og der er mulighed for at få en vejlednings-samtale i løbet af retræten.

Retræteleder: Gunni Bjørsted

https://aadalenretraete.dk/wp-content/uploads/2018/11/Ådalen-Gunni-Bjørsted.mp4

Den indre pilgrimsrejse med Enneagrammet: Udforsk dine skyggesider
2026-11-06 17:00 - 2026-11-08 14:00 | Ådalen Retræte, Gl. Viborgvej 400, 8920 Randers NV
Den indre pilgrimsrejse med Enneagrammet: Udforsk dine skyggesider.
Denne retræte inviterer dig på en indre pilgrimsrejse med enneagrammet som ledsager. Fokus er på at undersøge og integrere vores skyggesider. Her har Enneagrammets indsigter i typens frygt og drivkraft sin store styrke. Skyggesider kan integreres i dit liv, så du kan møde dig selv mere helt og sandt.
Gennem weekenden bevæger vi os ind i vores indre landskab med afsæt i type-specifikke perspektiver. Du øver dig i at være gæst i dit eget indre rum, også dér, hvor du normalt tøver med at gå ind. Hvordan kan du møde dig selv med mildhed og mod – og give plads til sider af dig, som ofte står udenfor og banker på?
I enneagrammet taler vi om tryghedsben og stressben som vigtige pejlemærker for vækst. Via oplæg, samtaler og øvelser introduceres du til denne del af enneagrammet og til, hvordan du kan vise gæstfrihed over for dine skyggesider. Ikke for at dyrke dem, men for at lade dem blive set og integreret, så de ikke længere står i vejen for et mere frit og autentisk liv.
Retrætens formål er at skabe en indre bevægelse mod større selvaccept, rummelighed og nysgerrighed. Du inviteres til ikke blot at forstå din type, men også til at erfare flere af dine indre dele – de velkendte, de fremmede og måske endda de dele, der har været forvist.
Retræten henvender sig til dig, som længes efter fordybelse, indre ro og en ny måde at være i relation til dig selv på. Måske mærker du et kald til at stoppe op, tage imod dig selv med større nænsomhed eller undersøge, hvad der sker, når alle dele af dig får lov at være til stede.
Weekenden består af oplæg, personlige refleksionsøvelser, kropslige praksisser og perioder i stilhed. Der er mulighed for erfaringsdeling i mindre grupper samt individuelle samtaler.
Ådalen danner en naturskøn ramme med skov og marker, som indbyder til fordybende gåture. Morgen og aften tilbydes en meditation i kirkerummet, faciliteret af præst Peder Poulsen. Retræten åbner også for at tage imod dig selv i relation til Gud eller det, der er større end os.
Det er en fordel at kende din enneagramtype på forhånd, men det er ikke et krav. Ønsker du en Enneagramtest inkl. onlineafklaringssamtale inden retræten, kan dette arrangeres ved kontakt (pris: 450 kr. ved tilmelding til retræten).
Pris: 2.950 kr. inkl. enkeltværelse med eget bad, forplejning og materialer.
Ved tilmelding inden d. 1. september er prisen 2.600 kr.
Tilmelding sker ved at skrive en mail til Randibaun@gmail.com. Du er tilmeldt og har din plads, når du har betalt.
Arrangør: Randi Mellergaard Baun og Anette Gimm, Enneagram & Eksistens
Kig gerne forbi Facebook-gruppen Enneagram & Eksistens.

Retræte v. Anette F Schultz
2026-11-13 14:00 - 2026-11-15 14:00 | Ådalen Retræte, Gl. Viborgvej 400, 8920 Randers NV
Tema og beskrivelse kommer senere

Opfølgende kursus i Åndelig vejledning
2026-11-16 17:00 - 2026-11-20 13:00 | Ådalen Retræte, Gl. Viborgvej 400, 8920 Randers NV
Opfølgende kursus i Åndelig Vejledning
Dette kursus er for dem, som har deltaget i de 3 kurser i Åndelig Vejledning, som Ådalen har udbudt, eller tilsvarende uddannelse/træning.
Programmet indeholder den kendte model med egen tid til bøn, lyttegrupper og reflektionsgrupper.
I tillæg til dette vil der være seminar, hvor vi sammen undersøger aktuelle temaer for de, som tilbyder åndelig vejledning. Der vil også være mulighed for at undersøge emner som deltagerne bringer op. Derudover vil der være lækker mad, tid til at nyde hinandens selskab og tid til netværk og udveksling af erfaringer.
Der er særligt to områder, vi vil udforske sammen:
‘At få mest muligt ud af supervision’
‘Opstart af åndelig vejlednings forløb for en ny person, der ikke er fortrolig med åndelig vejledning’.
Supervision:
Supervision er en vigtig måde at sikre, at vi opretholder et passende fokus i vores ledsagelse og er opmærksomme på ting, der dukker op, som forstyrrer dette. Vi kan gøre noget af dette på egen hånd, men at have et supervisionsrum giver os vital støtte og opmuntring. Vi vil se på måder at finde supervision på og udnytte det bedst muligt.
Opstart af forløb:
Mennesker, der starter med åndelig vejlednings forløb for første gang, er ofte meget usikre på, hvad de kan forvente, og hvad de skal fokusere på. For vejlederen kan dette være vanskeligt at håndtere. Vi vil udforske måder at arbejde positivt med dette på.
Underviser
Nick Helm:
Nick Helm er anglikansk præst, og har været involveret i åndelig vejledning, retræter og træning af åndelige vejledere i over 20 år. Hans passion er at støtte og opmuntre til menneskers møde med Gud i bøn, liv og virke.
Han var rådgiver indenfor spiritualitet i den engelske by Sheffield i ti år, tilknyttet den anglikanske kirke, og derefter stiftspræst for åndelig udvikling i Hereford Stift i yderligere ti år. Han arbejder nu freelance, primært indenfor åndelig vejledning. Han har udgivet bøger i Grove Spirituality Series: Soul Spark, Ignatius of Loyola og Seeking Spiritual Direction.

Adventsretræte, arrangør: Agape
2026-11-20 17:00 - 2026-11-22 14:00 | Ådalen Retræte, Gl. Viborgvej 400, 8920 Randers NV
Beskrivelse kommer senere.
Tilmelding direkte på www.Agape.dk

Workshop - "Gud i alle ting" - Introduktion til Ignatiansk spiritualitet og samtale
2026-11-22 17:00 - 2026-11-26 14:00 | Ådalen Retræte, Gl. Viborgvej 400, 8920 Randers NV
På Ådalen Retræte er vi meget inspireret af det, der kaldes Ignatiansk spiritualitet. Det har vist sig at være en slidstærk spiritualitet, der er forankret i den kristne tradition og bærer frugt i hverdagen.
Formål:
Denne workshop giver en Introduktion til Ignatiansk spiritualitet og åndelig samtale.
Gennem undervisning, praktiske øvelser, personlig refleksion og bøn er det målet at deltagerne stifter bekendtskab med den Ignatianske tradition.
Vi ser på, hvordan den Ignatianske tradition kan hjælpe med at fordybe vores bøn og gudsrelation, og hvordan den påvirker mødet med andre i hverdagen.
Der fokuseres på grundlæggende lytte redskaber og hjertets dømmekraft og deres rolle i den åndelige samtale.
Forhånds kvalifikationer:
Der er tale om en grundlæggende workshop, som ikke kræver tidligere erfaring eller træning i Ignatiansk spiritualitet.
.Tilgange:

Tid til personlig bøn og refleksion
Introduktion af forskellige bønsformer og bibelmeditationsformer
Input vedrørende forskellige aspekter af Ignatiansk spiritualitet, såsom hjertets dømmekraft, længsler, åndelig samtale mm.
Øvelser i at lytte i små grupper
Mulighed for vejlednings samtaler med et teammedlem

Underviser og vejleder Nick Helm

Nick Helm er anglikansk præst, og har været involveret i åndelig vejledning, retræter og trænet åndelige vejledere i over 20 år. Hans passion er at støtte og opmuntre til menneskers møde med Gud i bøn, liv og virke.
Han var rådgiver indenfor spiritualitet i den engelske by Sheffield i ti år, tilknyttet den anglikanske kirke, og derefter stiftspræst for åndelig udvikling i Hereford Stift i yderligere ti år. Han arbejder nu freelance, primært indenfor åndelig vejledning. Han har udgivet bøger i Grove Spirituality Series: Soul Spark, Ignatius of Loyola og Seeking Spiritual Direction.

Team:
En del af Ådalens vejlederteam medvirker i gruppe arbejdet og øvelserne.
Målsætninger:
Ved at gennemføre denne workshop forventes det at deltageren opnår:

En øget bevidsthed om den Ignatianske forståelse af ”Gud i alle ting”
En øget bevidsthed af Gud i din egen livserfaring og bøn
En øget sensitivitet for den ”andens” erfaringer med Gud
En øget forståelse af hvad den åndelige samtale indeholder, og hvad evnen til at lytte betyder i samtalen

Blå kors personaledøgn
2026-12-09 09:00 - 2026-12-10 16:00 | Ådalen Retræte, Gl. Viborgvej 400, 8920 Randers NV
Lukket gruppe

Retræte for Par, KSA-regi
2026-12-11 17:00 - 2026-12-13 14:00 | Ådalen Retræte, Gl. Viborgvej 400, 8920 Randers NV
Arrangør: Kirkernes sociale arbejde v. Steen Andreassen

Retræte for præster i Roskilde stift
2027-01-04 14:00 - 2027-01-07 13:00 | Ådalen Retræte, Gl. Viborgvej 400, 8920 Randers NV
Udlejning til Roskilde stift.

CrossYoga retræte v. Heidi Højer og Susanne Fodgaard
2027-01-08 17:00 - 2027-01-10 14:00 | Ådalen Retræte, Gl. Viborgvej 400, 8920 Randers NV
Beskrivelse kommer senere
Retræteledere: Heidi Højer og Susanne Fodgaard
Om retrætelederne
Heidi arbejder som Kirke og kulturmedarbejder i Elling sogn. Hun er udannetcross-yoga instruktør og bruger CrossYoga i hendes arbejde.
Susanne arbejder som selvstændig psykolog. Hun er uddannet psykolog og cross-yoga instruktør og en erfaren retræteleder.
Sidste tilmelding: 1. december 2027 til susannefodgaard@gmail.com / 6063 5452 eller
smh.ellingstrandby@gmail.com / 40300412
Mad: Skriv ved tilmelding hvis du har særlige behov (vegetar/allergiker)
Indbetaling af beløbet skal ske senest den 1. december. Husk at skrive, dit navn + Crossyogaretræte 2028.
MobilePay til tlf.: Heidi Højer 4030 0412 eller Susanne Fodgaard 6063 5452
Bemærk: Sengelinned og håndklæder skal medbringes – kan tilkøbes for 150 kr.

Retræte for præster i Helsingør stift
2027-01-10 17:00 - 2027-01-13 13:00 | Ådalen Retræte, Gl. Viborgvej 400, 8920 Randers NV
Udlejning til Helsingør stift.

Retræte for Silkeborg Oasekirke
2027-01-15 17:00 - 2027-01-17 14:00 | Ådalen Retræte, Gl. Viborgvej 400, 8920 Randers NV
Beskrivelse af retræten kommer senere.
Leder af retræten: Metus Kristensen
Metus er medlem af Silkeborg Oasekirke, og har i mere end 25 år taget på stilhedsretræter. Igennem årene har hun opbygget egen praksis med at søge Gud, finde ro, klarsyn og fornyet retning igennem både stilheden og vandringer i naturen. Hun er mangeårig leder i erhvervslivet og har haft flere mentorforløb. Privat er hun gift med Niels og har fire voksne børn.
Hun er kendt som en dygtig og engageret formidler, en god lytter og en smilende vært.
Hvad er en retræte?
Retræte betyder at “trække sig tilbage”. Dette kan – ikke mindst i vor moderne virkelighed – være en nødvendighed for at finde ro og retning i en hektisk og krævende hverdag. Retræte handler om at trække sig tilbage til et stille sted, hvor rammerne og formen hjælper os til at lytte til os selv og vores dybe behov og længsler og dermed at lytte til Gud – mødes med ham. Sammen kigger vi hen mod det, som er større end os selv. Ud af dette vokser ægte liv og retning.
I den kristne tradition har det at søge mod øde steder været en vigtig del af livet. Jesus selv søgte ofte ud mod øde områder, hvor han kunne være alene med Gud. Vi vil gerne byde velkommen til et moderne “ørkenliv” – ikke midt i en ørken, men i frodige og nærende omgivelser. En weekends tilbagetrækning, som en måde at kunne vende tilbage til hverdagen med fornyede kræfter og en anderledes indsigt i livet.
Tilmelding: Hvis du er interesseret i at vide mere, er du velkommen til at tage fat i Metus Kristensen, enten på mail metuskristensen@gmail.com eller send en sms på 51644091.

Præstesamling for adventist kirken
2027-01-18 10:00 - 2027-01-20 17:00 | Ådalen Retræte, Gl. Viborgvej 400, 8920 Randers NV

10 dages individuel vejledt retræte - mulighed for at vælge færre dage
2027-01-21 17:00 - 2027-02-01 10:00 | Ådalen Retræte, Gl. Viborgvej 400, 8920 Randers NV
En individuelt vejledt retræte er en mulighed for at tilbringe nogle dage i stilhed og fordybelse i følgeskab med en vejleder.
Stilheden begynder efter en kort introduktion den første aften og varer frem til afslutningen af retræten. Der tilbydes en daglig samtale med vejlederen, som lytter til dig og hjælper dig med at finde en god rytme for dagene. Retræten tilpasses dig og dine behov. I det omfang der passer dig, kan vejlederen hjælpe dig med materialer til bøn og meditation.
Der er mulighed for at deltage i husets tidebønner og daglige gudstjeneste. Du bliver opfordret til at lytte til din krop, til at hvile og nyde den smukke natur omkring Ådalen.
Stilheden, naturen, samtalerne og rammerne er en hjælp til at møde sig selv og Gud.
Det er muligt at vælge alle dage i perioden, eller færre antal dage. Prisen for enkelte dage er 1000 kr. pr. dag.
Retræteledere: Team af erfarne vejledere.

ARROW internat I af III
2027-02-02 12:00 - 2027-02-06 17:00 | Ådalen Retræte, Gl. Viborgvej 400, 8920 Randers NV
Se mere på https://arrowlederskab.dk/

Retræte for psykologer
2027-02-24 17:00 - 2027-02-26 13:00 | Ådalen Retræte, Gl. Viborgvej 400, 8920 Randers NV
Denne retreat er for psykologer og terapeuter med interesse for mødet mellem psykologi og spiritualitet. Over tre dage veksler vi mellem oplæg, guidede meditationer, fælles refleksion og længere perioder med individuel tid i stilhed. Uffe Jonas vil med afsæt i visdomsarbejde, Grundtvigs tænkning og dybdepsykologi invitere til både personlig og faglig fordybelse. Retreatet foregår i rolige omgivelser med plads til eftertanke, nærvær og vandringer i naturen. Stilheden danner rammen om dagene og giver mulighed for at lade indsigter og erfaringer synke dybere ind.

PRAKTISK INFO

TID: 24.-26. februar 2027
Ankomst og indkvartering mellem kl. 17-18
STED: Ådalen retræte, Gamle Viborgvej 400, 8920 Randers
MÅLGRUPPE: Psykologer og terapeuter der er optaget af psykologi og spiritualitet.
FORM: Der vil være oplæg og ledte meditationer ved Uffe Jonas og individuel tid i stilhed.
PRIS: 3500 kr. på enkeltværelse. Sengelinned og håndklæder kan lejes for 150 kr.
HUSK: Medbring indesko/hjemmesko til brug i hovedbygningen. Det er en god idé at medbringe gode sko eller støvler til vandreture i skoven.

DAG 1 – ANKOMST & STILHED
17:00 Ankomst & indkvartering
18:00 Aftensmad
19:00 Velkomst, introduktion & meditation – vi går ind i stilheden
20:30 Aftenkaffe/te
21:00 Aftenmeditation v/Uffe
DAG 2 – FORDYBELSE I STILHED
08:00 Morgenkrop
08:30 Morgenmad
09:15 Oplæg & meditation v/Uffe
Efterfulgt af individuel tid
Form: Oplæg om visdomsarbejde i Grundtvigs ånd og i et dybdepsykologisk perspektiv, guidet meditation samt en runde med mulighed for både åndelige, teoretiske og personlige refleksioner.
12:30 Frokost
15:00 Kaffe/te
16:00 Oplæg & meditation v/Uffe
Efterfulgt af individuel tid
Samme form som formiddagen
18:00 Middag
20:30 Aftenkaffe/te
21:00 Aftenmeditation v/Uffe
DAG 3 – AFSLUTNING
08:00 Morgenkrop
08:30 Morgenmad
09:00 Meditation & deling
Herefter mulighed for gåtur eller individuel tid
12:30 Frokost
Afrejse efter frokost

TILMELDING OG SPØRGSMÅL
Anna Wejdemann: aw@annawejdemann.dk
Bodil Kappelgaard: bodil@kappelgaard.com
Senest den 1. december 2026

BETALING
Indbetales på Ådalens konto 0891 1036437 mrk. Uffe Jonas
Tilmeldingen er bindende og ikke refunderbar af administrative årsager.
Oplys ved tilmeldingen, hvis du har særlige kostbehov.
Der er 15 pladser – tilmeld jer gerne hurtigt, hvis I vil med 🙂
